
  Borítószöveg


  Le tudja-e győzni a szerelem az erőszakot?


  Rossella Casini egy firenzei egyetemista lány. Csendes életet él, annak ellenére, hogy az 1970-es évek végi Olaszország tele van köztéri tiltakozásokkal, utcai erőszakkal. Francesco egy calabriai diák, aki távol otthonától, Sienában jár egyetemre. Kettejük között olyan erős érzések bontakoznak ki, amilyeneket egyikük sem tapasztalt meg korábban. Akezdeti gondtalan hónapok után Rossella rájön, hogy Francesco családja kapcsolatban áll a maffiával. Acalabriai vakációja alatt szemtanúja lesz a viszály kitörésének. Az erőszak mindent elborít, ő mégis úgy dönt, hogy nem menekül el. Aszerelmesek vakmerőségével meg van győződve arról, hogy Francescóval együtt elég erősek ahhoz, hogy megváltoztassák az események menetét.


  Roberto Saviano egy igaz történetet mesél el, a legdrámaiabb és legerősebb szerelem történetét, amellyel valaha találkozott. Aszerelmem sosem hal meg megrázó regény, tele erőszakkal, csalódással  másfelől pedig szeretettel, szenvedéllyel.


  


  Roberto Saviano (Nápoly, 1979) a több mint negyven nyelven megjelent, minden idők egyik legbátrabb könyvének tartott Gomorra szerzője. Aregényből készült film elnyerte a cannes-i filmfesztivál nagydíját, sőt később a történetet egy négy évadot megélt televíziós sorozatban is feldolgozták. ACamorra bűnszervezet klánjai többször is halálosan megfenyegették az írót, aki 2006 óta állandó rendőri felügyelet alatt áll, otthonától és családjától elszakítva, és rendületlenül írja könyveit az olasz maffiáról.


  Saviano megírta legbensőségesebb, mégis legpolitikusabb művét. Írásmódja egyszerre tanúságtétel és költészet. Aszerelemről, mint forradalmi cselekedetről, az igazságról, mint erkölcsi kötelességről és az igazságszolgáltatásról, mint nyílt sebről beszél. (Lirio Abbate, la Repubblica)

  Rosellának,


  minden oldal újraformálja a szerelmet,


  minden oldal újraéli a borzalmat,


  ez az én bosszúm


  érted


  


  


  


  


  És soha nem tévedtél,


  csak egyszer, egy éjszaka,


  amikor beleszerettél egy árnyékba


  az egyetlenbe, ami tetszett neked.


  Árnyéknak tűnt.


  És meg akartad ölelni.


  És én voltam az.


  PEDRO SALINAS:

  Mindig a tetteidben élsz


  Aszerző megjegyzése


  Ez a regény egy igaz történetet mesél el.


  Az események, amelyekre épül, valóban megtörténtek, és a főszereplők nevei is valósak.


  Apárbeszédek interjúk, lehallgatások, bírósági vizsgálatok és az azokhoz kapcsolódó ítéletek alapján készültek, míg a logikai következtetés és a koherencia kritériumai ott kerültek alkalmazásra, ahol a hiányosságok miatt nem lehetett részletes és teljes képet festeni. Egyes esetekben bizonyos szereplőket kevés nyom alapján kellett rekonstruálni: nekik kitalált neveket adtam. Ez a regény is, ahogyan mindegyik, nagymértékben merít a narratív kitaláció arzenáljából, de a feltételezések és a rekonstrukciók soha nem önkényes formában szerepelnek benne.


  Akönyvben elmesélt történet semmilyen szempontból nem tekinthető lezártnak. Az igazságszolgáltatás még hátravan.


  Mindez megtörtént.


  1.


  Haladjunk sorban, mert a tekintetünk elbizonytalanodik ennek a szobának a furcsaságait látva. Nem könnyű kitalálni például, hogy melyik városban és melyik országban található. Van itt egy íróasztal, rajta több egyetemi jegyzetfüzet és könyv, olasz címekkel, és egy cetli, amelyen ez áll: ĝis morgaŭ sur la placo je la 9-a, hundino, ami nem olasz, és kevéske emlékeim szerint nem is brazil. Hanem eszperantó, egy nyelv, amely valójában soha nem létezett, kivéve néhány ritka és múlékony felbukkanást, mint például ebben a szobában. Acetlin van még egy rajzolt szív és egy aláírás: Nina.


  Aszoba közepén van egy kissé szétdúlt ágy, az ágy közepén pedig egy lány fekszik. Hason alszik, mindkét karjával szorosan magához öleli a párnát, mintha attól tartana, hogy a párna elszökik, és a szája kissé nyitva van. Szőke a lány, hosszú haja szétterül a matracon, és a félig leengedett redőny által tompított világos, de nem erőszakos fényben most réz-, mogyoró-, barack- és kávészínűre vált. Alány felhorkant, horkolni kezd, de aztán abbahagyja.


  Az ágy bal oldalán egy polc található, apolcon egy Pink Floyd-lemez, az Animals. Afalon, az ágy felett egyRózsaszín Párduc óra lóg, amely nyolc óra negyvenhét percet mutat: abban a testhelyzetben, ahogyan a lány fekszik, nem látná az időt, ha kinyitná a szemét. Ésezgondot jelenthet, mert a cetlin az eszperantó szöveg azt jelenti: Holnap 9-kor találkozunk a téren, te rosszéletű.


  Az ágy mellett, apadlón egy nyitott könyv hever fejjel lefelé. Tövismadarak a címe, szerzője Colleen McCullough. Alány újra horkolni kezd, majd ismét elcsendesedik. Éjjel későn kerülhetett ágyba. És ahogy alszik, nem áll szándékában felkelni a következő percekben, és talán a következő órákban sem. De egy váratlan esemény felborítja a terveit, feltéve hogy vannak tervei erre a lustálkodós kora októberi reggelre. Valami zavarja az álmát, egy zaj, amelyet álmában nem tud beazonosítani, és lustán megmozdul. Újabb hangok: ritmikus zene, hangok a lépcsőházból. Onnan jönnek, ezt érzi, mert enyhe visszhanggal érkeznek. Nem a szülei hangja, nem Claráé, nem Loredanóé. Távoli hangok, de nem annyira, hogy ne zavarják. Így kissé felhúzza a szemhéját, csak résnyire, megdörzsöli az ujjbütykével, és vet egy kósza pillantást az órára a feje fölött. Eddig csak félig volt ébren, de most hirtelen felül és kinyitja a szemét. Világos a szeme, amolyan bizonytalan kék, mint a lemez borítója a polcon, mint a nem egészen tiszta, nem egészen kék égbolt, melyet befelhősít a gyárkémények füstje.


  Káromkodik egyet, kiugrik az ágyból, leveszi a pizsamáját, és körülnéz a ruhái után kutatva. Újabb zajok hallatszanak, de most hangosabban, mert az anyja kinyitotta a bejárati ajtót. Miközben felkap egy hosszú, rakott szoknyát, egy zöld pólót és egy pár balerinacipőt, meghallja Clara hangját is. Valakivel vitatkozik a lépcsőházban. Aszavak alig kivehetőek, nincs idő megérteni őket, mert a súlyos biztonsági ajtó azonnal becsapódik, és Clara valamit morogva visszamegy a konyhába. Alány ránéz az eszperantó nyelven írt üzenetre a cetlin, és megint szitkozódik. Ahaját igazgatva kioson a szobából, és besurran a fürdőszobába. Clara éppen csak megpillantja az arcát, mert a lánya eltűnik az ajtó mögött.


  Minden rendben, kincsem?


  Későn értem haza  kiáltja a lány odabentről. Atükör előtt áll, vékony ajkára ken egy kevéske rúzst.  Mi történt a lépcsőházban?


  Az anyja válaszol valamit, de a lány nem érti. Gyorsan visszamegy a szobájába.


  Anyu…  kiáltja.  Hol van a…  Megfordul, és az anyja ott áll mögötte, az ajtóban, így halkabban folytatja.  Hol van a fekete-fehér kabátom?  Beledug a hajába egy sötét keretes napszemüveget.


  Honnan tudjam? Aszekrényben megnézted?


  Alány csalódottan sóhajt. Persze hogy megnézte. De visszamegy a szekrényhez, és újra kinyitja.  Mi történt a lépcsőházban?


  Semmi, zajongtak. Költözködnek, és bömböltetik a zenét. Adiákok lakása.


  És neked mit… Anyu, nincs itt, afenébe… Mennem kell.


  Nézd meg jobban.  Együtt vizsgálják át a ruhákat a szekrényben, mintha egy könyv lapjait lapoznák.  Túl sok holmid van  suttogja Clara a műanyag vállfák csattogása között, miközben karja hozzáér a lánya karjához.  Rossellának túl sok gönce van, és Rossella sosem talál semmit. Itt van.


  Clara kiveszi a vállfán lógó fekete-fehér kabátot. Alánya gyorsan magára kapja.


  Rossellának rohannia kell  mondja, és egy pillanatra megáll a szekrény ajtajára rögzített tükör előtt.  Szóval, mit mondtak neked?


  Hogy a költözés ezzel jár.


  Mivel?


  Zajjal.


  Ezt mondták?


  Az anyja lemondóan megvonja a vállát.


  Apu?


  Clara a konyha felé int a fejével. Rossella leveszi a táskáját a szék támlájáról, és kiviharzik a szobából.


  Semmi búcsúpuszi?  kérdezi Clara.


  De a lánya már nem hallja. Amikor a konyhához ér, bekukkant, és csak annyit mond:  Szia, apu.


  Szia, kicsim.


  Lefelé a lépcsőn rápillant az első emeleti ajtóra, adiákok lakásának ajtaja, de most zárva van. Areggeli fény beáramlik az előcsarnokba. Apró felhők lebegnek az égen, de a nap erős és nem hagyja magát elriasztani. Rossella gyors léptekkel indul el a tér felé, szinte szökell, könnyedén, izgatottan, lábujjhegyen.


  Rossella siet, méghozzá Firenzében. Könnyen felismerhető a környék: ahogy a lány kicsit fut, kicsit sétál, megnyílik előtte a Beccaria tér, míg az utca, melyet éppen elhagyott, és ahol lakik, aBorgo la Croce. Akettes számú házból lépett ki, ahol a kapu fölött egy puttó látható, és amelyik szinte a tér sarkán áll. Az épület a 15. századból származik, és egykor a San Niccolò degli Aliotti kórháznak adott otthont. Néhány ablakpárkány alatt még mindig láthatók az Aliotti és Bigallo családok címerei, amelyek egyaránt fontos szerepet játszottak az intézet történetében. Szegények és betegek lakták az épületet, amíg át nem alakították a halálraítéltek utolsó menedékhelyévé. Itt várták, hogy a Porta alla Croce nevű vesztőhelyre vigyék őket, melyet később átneveztek Forche térre: ide érkezett most meg Rossella. Nina nyugtalanul járkál körbe-körbe, cigarettafüst-felhőcskéket pöfékelve. Meglátja a barátnőjét, megmerevedik, és csálén nekitámaszkodik a régi téglakapunak. Magasabb Rossellánál, szemrehányón néz le rá a késés miatt.


  Bocsi.


  Hiába írtam fel neked arra a cetlire.


  Bocsánat. Csak tíz perc…  mondja, miközben elindulnak a tér túloldala felé.  Elfelejtettem beállítani az ébresztőt.


  Anyucika ébresztett?


  Nem, magamtól keltem föl. Emlékeztem rá  füllenti Rossella. Eszébe jut a jótékony hangzavar, ami felébresztette. Ha nincs a zaj a lépcsőházban, Nina most a kaputelefont nyomná, vagy ami még rosszabb, elment volna egyedül, és akkor nehéz lett volna kiengesztelni. Nincs rossz természete Rossellának. Szerencsére ott vannak az első emeleti diákok. Aszerencse azonban nem a legmegfelelőbb szó, gondolja, felidézve az anyja arcát, miután a fiúkkal vitatkozott. Aköltözés zajjal jár. Hogy lehet így válaszolni egy hatvan év feletti asszonynak?


  Nina vékony és magas, hosszú haja a csípőjéig ér, vékony arca mindig közömbös a vékony keretes szemüveg mögött, mintha unatkozna. Meg kell őt ismerni, hogy rájöjjünk, nem így van. Ez csak színlelt, kicsit sem valódi, de remekül eljátszott közöny. Amikor Rossella utoljára magas lázzal feküdt, Nina vitte el neki a pszichológiajegyzeteket, és mindent aprólékos odaadással elmagyarázott, és Rossella rájött, hogy talán pontosan ez az oka a viselkedésének: ebben a világban a jóság a legbiztosabb előzménye az elnyomásnak, ezért el kell rejteni, álcázni kell, meg kell védeni a közöny maszkjával.


  Nem mesélsz semmit?  kérdezi Rossella, miközben kinyitja a táskáját, hogy megnézze, tényleg a szükséges könyveket hozta-e magával.


  Nina nem válaszol, de megáll, és rágyújt egy újabb cigarettára. Ez nem rá vall. Biztosan ideges valami miatt, aminek semmi köze sincs a tízperces késéshez. Rossella ránéz, válaszra várva, de a barátnője újra elindul, lépdel Rossella előtt.


  Hé!


  Jól van már. Mindjárt mondom.


  Nem alakulhatott túl jól a dolog az előző esti pasival. Idősebb nála, Ninánál ez alapszabály. Az öregeket szereti, nem titok, csakhogy ez a pasi elvált és totál gáz, Rossella néhányszor látta az Isolotto környékén lógni, mindig úgy nézett ki, mint aki be van állva vagy részeg, vagy még rosszabb. Hatalmas zűrzavarba kevered magadat, mondta a barátnőjének Rossella, és Nina így is tett, egyenesen fejest ugrott a zűrzavarba. És úgy tűnik, megütötte a bokáját.


  AGioberti utca a Borgo la Croce folytatása, atér másik oldalán; egy hosszú, keskeny utca, aközepén fordulnak le a Sarpi utcára. ABeccaria tértől, ahonnan elindultak, aPedagógiai Karig körülbelül húsz percet kell gyalogolni. Így írják: Pedagógia, de Rossella úgy olvassa, hogy Pszichológia. Apszichológia érdekli. Megérteni, hogyan működik az emberek agya, Nináé, meg a sajátja is. Csakhogy Firenzében még nincs Pszichológiai Kar, és a pedagógia áll hozzá a legközelebb. Ma csak egy órájuk van, ami hamarosan kezdődik, és késni fognak. Nina szinte repül a hosszú lábaival, Rossella nehezen tartja vele a lépést, de nem zsörtölődik, nyilván ez a büntetése, amiért elkésett a találkozóról. Lohol a barátnője után, időnként elsimítja a haját az arcából, megy a szokásos úton a szokásos egyetem felé. Semmi sem utal arra, hogy az élet egy lépéssel előtte jár, akárcsak Nina, és hogy ma, ezen az októberi napon, amely annyira hasonlít a többihez, asors még olyan helyekre is elviszi, amelyeket soha el sem képzelt.


  ASarpi utca végén a Mannelli utcához érnek, és a vasúti sínek előtt találják magukat. Egy acélból és betonból készült kis híd szeli át az utcát, egészen a Campo dArrigo utcáig, majd következik a Torretta utca, ahol a Pedagógiai Kar található. De amint felmennek a felüljáró lépcsőjén, Nina megtorpan, és megáll Rossella előtt.


  Figyelj, szeretnék kérni tőled egy szívességet.  Leveszi a szemüvegét és megdörzsöli a szemét.


  Oké.


  De ez egy fontos szívesség.


  Menjünk, elkésünk, eddig rohantál.


  Ategnap estével kapcsolatos.


  Éspedig?


  Négyesben kell mászkálnunk. Megkért, hogy négyesben mászkáljunk, mert így, ha a volt felesége és a gyerekei meglátják…


  Úristen, Nina…


  Tudom, de csak kezdetben, rendben? Csak hogy megtudjam, milyen, hogy tényleg tetszik-e, csak ezért.


  Mondtam, hogy Antonio után tartok egy év szünetet. Mondtam, vagy nem mondtam?


  Mondtad.  Nino a lábujjait nézi csüggedten, de színház az egész.


  Jól van, basszus.  Rossella nagyot fúj és megrázza a fejét.  Rendben.


  De nem ez volna a szívesség, vagyis nem csak ez.


  Rossella ránéz, fél megkérdezni, mi az igazi szívesség. De tudja, hogy az órájuk már elkezdődött, és a vasúti híd még hosszú. Int a barátnőjének, hogy folytassa.


  Szóval…  Ha Nina úgy kezdi a mondatot, hogy szóval, alegrosszabbra kell számítani.  Diego barátját Salvatorénak hívják.


  Diego az elvált pasi, akivel Nina előző este randizott. Az, hogy a barátját Salvatorénak hívják, nem tűnik súlyos dolognak, ezért Rossella várja a folytatást. Ami néhány pillanattal később meg is érkezik, egy kérdéssel felvezetve.


  Ismered?


  Salvatore?


  Sosem hallottál senkiről, akit így hívnak?


  Dehogynem, persze, de…


  Antonio barátja. Az exedé.


  Az ex talán nem túl pontos meghatározás, mert Rossella és Antonio kapcsolata alig két hete ért véget, és a srác még mindig hívogatja Rossellát. Van egyfajta aszimmetria az ügyben, Rossella számára lényegében már lezárult a kapcsolat, Antonio részéről viszont talán nem, sőt biztosan nem, ezért az ex kifejezés túlzott optimizmust sugall.


  Te nem vagy magadnál.


  Rossella megelőzi a barátnőjét, és megy tovább a felüljárón. Hallja maga mögött Nina gyors, ideges lépteit, remeg tőlük a híd acélja.


  Látod, milyen vagy? Végre találok egy szuper pasit…


  Mi a fasz van? Szuper pasi? Ővolna a szuper pasi?  Rossella megtorpan, megfordul, fürkészi a barátnője tekintetét, aztán újra elindul.  Egy elvált alak, aki úgy táncol, mint egy tizennyolc éves, most már szuper pasi?


  Te nem tudsz semmit, nem ítélkezhetsz, én csak kérni szeretnék valamit.


  De neked  Rossella ledobja a táskát a könyvekkel, amely a járda acéljához csapódik, mint egy fazék aljára  van fogalmad róla, mi fog történni, amikor ez a Salvatore, apasid haverja elmondja a dolgot Antoniónak?


  Van.


  Nem, neked fogalmad sincs.


  De, tudom, mi fog történni, tudom, tudom, ezért mondtam, hogy szívesség. Egy hatalmas nagy szívesség. De a barátnőm vagy.


  Amimika egy külön tudomány, és Nina Nobel-díjat érdemelne. Aszükség átalakítja az arcát egy tündéri hugica arcává. Rossella a felüljáró korlátjának támaszkodik, és a végtelenbe vesző síneket fürkészi. Ha három hónappal ezelőtt valaki azt mondja neki, hogy Antonióval így fog alakulni, hogy ő fogja elhagyni, és Antonio egy pitiző kiskutyává válik, Rossella a szemébe nevetett volna. Alényeg az, hogy a látótávolság rövid, asínek pedig hosszúak, és nem is kell elképzelni, hogy milyen kanyarok, váltók vagy váratlan események vagy elterelések lehetnek, egyszerűen csak hosszúak a sínek, hosszúak és egyenesek, míg a látótávolság rövid. Ha mereszti a szemét, Rossella a felüljáróról ellát a Campo di Marte pályaudvarig, legfeljebb odáig, látja az állomás csarnokait, és minden, ami azután jön, elérhetetlen számára, legyen az egyenes vagy kanyargós, meredek vagy lejtős. De most akkor mit csináljon, szálljon le a vonatról?


  Te bestia.


  Igeeeen!  Nina a barátnője nyakába ugrik.


  Mindent a tábornok ural. Atábornok itt, atábornok ott. Atábornok, aki feleségül vette Clarát, noha sokkal idősebb volt nála; a tábornok, akitől Clarának egy fia született, Leonello, aki így Rossella féltestvére, legalábbis elméletileg, bár ez a gyakorlatban alig jelent valamit; a tábornok, aki, mivel sokkal idősebb volt Claránál, korán feldobta a bakancsot, és egy vagyont hagyott Clarára, amelyből most az egész Casini család él, vagyis Loredano családja, aki Clara második férje, és nem győz elég hálás lenni a tábornoknak; és ha maga a tábornok kifejezés nem volna egészen más, mint ha azt mondanánk, hogy gondnok, fodrász vagy könyvelő, vagyis a tábornok nem hangzik megvetőnek, hanem éppen ellenkezőleg, katonai hatalmat, rangot jelöl, máskülönben a tábornokra való folyamatos utalások  Köszönet a tábornoknak, Isten áldja atábornok jóságát, Mihez kezdenénk a tábornok nélkül  bármennyire tréfásak, bármennyire jóindulatúak, sőt bármennyire szeretetteljesek, Clarát rettenetesen zavarnák. Merthogy, csipkelődés ide vagy oda, ez a szent igazság, vagyis: a tábornoknak és örökségének köszönhető, hogy a Casini családnak egyáltalán nincsenek anyagi gondjai. És szintén a tábornoknak köszönhető, hogy Clara egy jelentős háztartásicikk-nagykereskedés tulajdonosa, ami kőhajításnyira van az otthonától, és amelyet Leonellóval együtt vezet, aki a tábornoknak nem kevesebbet köszönhet, mint a létezését és genetikai örökségének ötven százalékát.


  Most búcsúztak el egymástól, és Clara hazafelé tart ebédelni. Szokása szerint végigmegy a Borgo la Croce utca egy szakaszán, az egykori San Niccolò degli Aliotti kórház épületéig, a2-es számú ház bejáratáig, majd megnyomja a kaputelefon gombját. Ez az ő útja a vesztőhely felé, így szokta mondani tréfásan Leonellónak, amikor elköszönnek egymástól, mert ugyanazt az utat járja be, mint egykoron a halálraítéltek, akik az akasztások terére tartottak: a Bargello vagy a Stinche börtönből indultak, áthaladtak a Borgo degli Albizi és a Pietrapiana utcán, meg a SantAmbrogio téren, majd a Beccaria téren végezték ki őket, pár lépésre a régi kórháztól.


  Loredano otthon van, alig mozdul ki, egész életében a Fiatnál dolgozott, és most szerény és kényelmes nyugdíjas életet él, sakkozik és időnként a Livorno környékén egy kikötőben lévő bárkájával foglalatoskodik, amelyet már legalább fél tucatszor átfestett.


  Akapu kattanva kinyílik. Clara elindul fölfelé a lépcsőn, cipeli a szatyrot, amelybe több kiló gyümölcsöt és néhány zöldséget pakolt, minden lépcsőfordulónál megpihen. Az első emeleti ajtó résnyire nyitva van, belülről bútorok mozgatásának zaja hallatszik, afiúk egy kemény mássalhangzókkal teli nyelvjárásban beszélgetnek, Clara szinte semmit sem ért belőle. Aztán az ajtó kinyílik, és két srác lép ki, az egyik zömök, göndör hajú, amásik magasabb, de nem túl magas, kék inge a mellkasán szétnyitva, alatta egy aranylánc csillog, rajta egy szent arcképével. Eltart néhány pillanatig, mire észreveszik a fújtatva álló Clarát. Az ingben lévő srác elmormol valami köszönéshez hasonlót. Alakásból egy puffanás hallatszik, beleremeg a lépcsőház, Clara a fiúkat bámulja, és várja, hogy mondjanak valamit, esetleg azt, hogy Már majdnem végeztünk, bocsánatkérést nem vár azoktól, akik néhány órával korábban odavetették neki, hogy a költözés zajjal jár, vet rájuk még egy pillantást, de ők csak annyit mondanak, hogy Szabad lesz?, kikerülik, letrappolnak a lépcsőn, kimennek az utcára és becsapják a kaput.


  Loredano a fotelben ül. Előtte, anappali alacsony asztalán, egy nyitott boríték fekszik a levélnyitóval. Aboríték mellett egy sakktábla, rajta a figurák, mint egy játszma kellős közepén. Loredano mozdulatlanul ül, egy papírt tart a kezében, tekintete koncentrált.


  Segítenél?  kérdezi a felesége az ajtóból.


  Jaj, bocsáss meg!


  Apapírlapot lerakja a sakktáblára, óvatosan, hogy ne mozdítsa el a figurákat, és odamegy Clarához. Átveszi tőle a szatyrot, bemegy a konyhába, kinyitja a hűtőszekrény ajtaját, majd tekintete a semmibe réved. Néhány gyors lépéssel visszatér a sakktáblához, félretolja a lapot, hogy megnézze a figurákat.


  Mi ütött beléd?


  Bocs, bocs  Loredano visszamegy a konyhába.  Beugrott a lépés.


  Ja, értem.  Clara leül, aférje kiveszi a gyümölcsöt és a zöldséget a szatyorból, az előbbit a gyümölcsöstálba teszi az asztalon, az utóbbit pedig a hűtő alsó rekeszébe. Röviddel a nyugdíjazása után újra belemelegedetta sakkozásba. De a klubba csak havonta néhányszor jár, alevelezési sakkot preferálja. Abarátjával, Pieróval leveleket küldenek egymásnak a következő lépéssel és egy-két sornyi üdvözléssel. Van elég idejük, hogy elemezzék az utolsó lépést és megtervezzék a következőket. Szükség esetén fellapozhatják a szakkönyveket, és kiválaszthatják a legmegfelelőbb haditervet.


  Alépcsőn nekem is majdnem beugrott egy ballépés mondja Clara. Aballépés egy kifejezés a szülőföldjéről. Beneventóban született, és noha szinte azonnal elköltözött onnan, valami azért megmaradt benne. Úgy érti, hogy kis híján rosszul lett a sok vásárlástól és cipekedéstől. Vagy talán a srácokkal való találkozásra utal. Clara erőt gyűjt, az asztal szélén megtámaszkodva feláll, odamegy a hűtőhöz és vállon veregeti a férjét.


  Menj csak, menj… Ne lábatlankodj itt nekem.


  Loredano visszamegy a figuráihoz és a lépéseihez. Clara kiveszi a hűtőből a vacsorának valót.


  Rossella, aki valójában a vesztébe rohan, mert pontosan tudja, mi fog történni a négyes randevú után, most mégis a fordított utat járja be, az akasztófától a volt kórházig, késő délután, amikor a firenzei égbolt narancssárgára színeződik.


  Azon töpreng, hogy álnevet kellene használnia a másnap esti rendezvényen: Giulia, Giovanna, Silvia vagy bármi más, ami különbözik a Rossellától. Csak hát mi lesz, ha Nina és az új papucikája együtt marad? Meddig tarthat ez a színjáték? Végül is, bár az őszinteség nem mindig alegjobb taktika, de szinte mindig a legjobb stratégia a károk korlátozására. Szívességet tesz egy barátnőjének, alegjobb barátnőjének, és ezzel minden esetleges vitát lezár Antonióval. Mert hát nincsenek már együtt… Akkor meg mi a gond? Félsz, hogy Antonio szenvedni fog? Ettől félsz? Vagy attól, hogy beleőrül? Rossella nagyot fúj és motyog valamit.


  Elindul fölfelé a lépcsőn, lelassít az első emeleti ajtó előtt, ahol most minden csendes. Fölmegy a harmadikra és belép a lakásba. Még a szobája előtt ledobja a táskát a könyvekkel, aztán lehuppan a fotelbe a nappaliban, Loredano foteljével szemben.


  Nyerésre állsz, vagy vesztésre?


  Hát…  Az apja a sakktáblát fürkészi az állát masszírozva.


  Nagymenő a barátod?


  Hát…


  Remek, de tudsz azért mást is mondani?


  Apádnak beugrott a lépés!  kiáltja Clara a konyhából.  Ne zavard!


  Dehogy nagymenő, sokat hibázik.  Loredano arrébb húz egy gyalogot, aztán megrázza a fejét, és visszateszi a figurát a helyére.


  És te?


  Elég, ha csak eggyel kevesebbet hibázok nála.  Rossella elveszi az egyik könyvet az asztalról. Az oldalakon betűk, számok és szimbólumok halmaza, itt-ott sakktáblák diagramjai tarkítják őket.  Ha egy nap a számítógépek elég okosak lesznek  mondja Loredano inkább magának, mint a lányának, kiderül, hogy ezek a lépések mind hibásak. Miiiind egy szálig. És ezek a könyvek is, csupa hiba. És Paul Morphy játszmái is, csupa hiba. Aztán meghúzol egy lépést, amelyik nem hibás, és nyersz.


  Alányára van ideje  mondja Clara a konyhából, persze hogy van.  Begyújtotta a tűzhelyet, aszagelszívó zúgása betölti a lakást.


  Gyere ide te is, anyu!


  És a vacsora?


  Hagyd, nem hajt a tatár.


  Szerintem veszekedett a bunkókkal  mondja halkan Loredano.


  Adiákokkal az első emeletről?  Rossella előrehajol a fotelban.


  Aha.


  Dehogyis, nem veszekedtem senkivel. Semmiféle bunkókkal.  Clara leül a fal mellé állított hosszú kanapéra. Fáradtan hátradönti a fejét. Amennyezetet fürkészi, asarokban, az ajtó mellett egy nedvességfolt éktelenkedik, de a festő várat magára.


  És te, apu?


  Mi van velem?


  Anyu, beszóltak neked? Földijeid?


  Neeeem. Nem Campaniából valók és nem szóltak be  mondja Clara, mint valami mondókát.  Találkoztam velük a lépcsőházban, ennyi.


  És mit mondtak?


  Még mindig itt tartunk? Semmit, még csak nem is nagyon köszöntek.


  Tahók.


  Mindegy, remélem, már befejezték a költözködést.


  Nagyobbat nem is tévedhetett volna. Újra hallatszik a robaj és a hangos zene, betör a Casini család nappalijába, majd harsány nevetések visszhangoznak a lépcsőházban. Rossella felugrik a fotelből.


  Majd én kiosztom őket!


  Meg ne próbáld!  figyelmezteti a lányát Clara, de Rossella már az ajtónál jár.  Loredano, megállítanád a lányodat?


  Loredano megvonja a vállát. Rossella dühödten lerohan a lépcsőn, feldúltan nyomja a csengőt, amíg kinyílik az ajtó. Üvöltő zene csapja meg a fülét.


  Agöndör hajú srác nézi, de nem szól semmit. Rossella sem szól. Így állnak néhány pillanatig.


  Aharmadikon lakom, Casini család  próbálja túlkiabálni a zenét Rossella. Asrác bólint, de még mindig nem mond semmit.  Akikkel közöltétek, hogy a költözködés zajjal jár.


  Egy másik fiatalember jelenik meg az ajtóban. Magas és vékony, szőke haja van és egy sebhely a bal szemöldökén.


  ACasini család nem szereti a kaszinózást.  Akét srác elfojt egy nevetést.


  Hé, mi folyik itt?  előbukkan egy harmadik fiú. Akék inges, akinek szentkép lóg a nyakában. Rossellára néz, majd a lakótársaira.  Hát így kell bánni a lányokkal?  Abarátai röhögcsélnek, asrác odaáll eléjük.  Elnézést kérünk, kisasszony.  Kijön a lakásból, és behajtja az ajtót. Azene elhalkul.  Az a hölgy az édesanyja volt?


  Igen.


  Afiú megvakarja a homlokát, lesüti a szemét.  Átjöttek a barátaim, átrendezzük a szobákat. Abútorokat a szobákban.  Ránéz Rossellára, játszadozik az aranylánccal.


  Rossella elbizonytalanodik, akaratlanul ökölbe szorítja a kezét és összeszorítja a fogát. Most, hogy úgy tűnik, nem kell tovább vitatkoznia, nem tudja, mit kezdjen a dühével. Motyogni kezd.


  Jó, de…


  Már úgyis befejeztük.


  Aha.


  Az ajtó mögül nevetés szűrődik ki. Akét másik ott maradt hallgatózni. Asrác meghúzza az ajtót, és teljesen bezárja.


  Szóval, átjöttek a haverok és hallgattunk egy kis zenét. Csak látogatóba jöttek.


  Igen, értem.


  És hát…


  Jó, jó. Nem akartam… Oké, rendben.


  Kér egy kávét, kisasszony? Hátha jóvátehetem egy kávéval…  Megpróbálja belökni az ajtót, de nem nyílik. Ököllel veri, de a barátai úgy tesznek, mintha nem hallanák, ez már egyfajta játék lett közöttük.  Hahó… Kinyitjátok?  kiáltja a srác, aztán Rossella felé fordul, kinyitja a száját, hogy mondjon valamit, de rögtön meggondolja magát.  Hé! Hé, ne már!  Újra ököllel veri az ajtót.


  Viszontlátásra  mondja Rossella, és elindul fölfelé a lépcsőn a harmadik emeletre.


  És a kávé?


  Ha Rossellának jósnői szeme lenne, megmondhatná, mi történt volna, ha kinyílik az ajtó. Ha bement volna. Elfogadta volna a kávét, vagy sem? De mivel a szeme közönséges halandó szem, egy lány szeme, szürkés árnyalatú, mint az Animals égboltja, és csak a Campo di Marte pályaudvarig lát, nem tovább, csak azt tudja, hogy az ajtó nem nyílt ki. De zavarodottnak érzi magát, és nem tudja, miért. Visszamegy a lakásukba, miközben a srác még mindig dörömböl. Clara a küszöbön áll. Valamiféle beszámolót vár, pedig végig ott fülelt a lépcsőházban, és tudja, mi történt. Rossella lehajtott fejjel bemegy egyenesen a konyhába.


  Eszünk?


  2.


  Nem is tudta, hogy léteznek kétliteres kancsók. Most már tudja, és a kancsó üvegét bámulja, ahol arcának homályos képe egy határozatlan foltban tükröződik. Rossella nem tudta, de Diego biztosan tudta, és ezért, nem másért, döntött úgy, hogy elviszi őket a Santa Croce kocsmába. Abarátja nem mutat érdeklődést a bor iránt, de a kancsó iránt annál inkább: paravánként használja, hogy elrejtőzzön, amikor nem tudja, mit mondjon. Salvatore könyököl az asztalon, előrehajol, és eltűnik a kancsó mögött, mintha terhes volna neki a társaság és pihenni akarna. Ha azonban a barátja továbbra is ugyanígy vedeli a bort, hamarosan üres lesz a kancsó, és akkor Salvatorénak ki kell találnia valamit, amiről beszélgethetnek. Időnként apró szeme a kancsó üvege fölé emelkedik, Rossellára szegeződik, majd amikor a tekintetük keresztezi egymást, Salvatore félénken visszahúzódik. Eddig alig szólt. Ellentétben Diegóval, aki féloldalasan ül a faszékén, és állandóan igazgatja a nagy, csavart copfba kötött haját.


  Kreativitás  mondja, miközben a kést a kancsóhoz ütögeti, acsilingelő hang Rossellát felrázza a kábultságából.  Ez az, amire szükségetek van, és ez az, ami hiányzik belőletek. ALotta Continua{1} miattatok oszlott fel, ott sok kreativitás volt, találjatok ki valamit!


  Miattunk?  Nina rövid fekete szoknyát és egy fehér blúzt visel, avastag rúzs élesen kiemeli ajkát a világos arcbőrén.


  Anők miatt, igen. Miattatok. De ti most a PCI{2}-t majmoljátok: Amendola, Berlinguer…  Diego lapátkezével az arca előtt hadonászik, miközben mindkettőjük nevében beszél, abarátja helyett is.  Szolgáljátok a rendszert, majmoljátok az öregeket, basszus. Új ihletet kell találnotok.


  Ihletet  ismétli meg Rossella kifejezéstelenül. Berlinguer legföljebb tíz évvel idősebb Diegónál, biztosan nem többel.


  Ötletek, koncepciók. Hagyj erjedni egy csomó ötletet, és a gáz, ami keletkezik, maga az ihlet. És nektek  Diego kétszer az asztalra csap, majd Nina és Rossella felé mutat, nektek az nincs.


  Rossella rápillant a barátnőjére, nem érti, mit eszik ezen a kocsmafilozófuson. Ráadásul Diego már harmadszor veszi ki a ceruzát a hajából, és elkezdi rágcsálni. Nina azonban elragadtatva nézi, mosolyog, megrázza a fejét, hogy ne tűnjön túl lelkesnek, túl odaadónak, és az asztalt kopogtatja a körmével, mintha alig várná, hogy elmehessen egyet sétálni a boglyas hajú férfival. Nina említette Rossellának, hogy Diego a Movimento del Settantasette{3} megszállottja, és ír is a Rosso-ba, amozgalom lapjába. És azt is bejelentette, hogy biztosan valami egyszerű helyen fognak enni, mert Diego pártolja az önmérsékletet. Rossella figyeli Diegót, aheves mozdulatokkal hadonászó kezét, ahajába tűzött ceruzát, és azt, ahogy a székén billegve vitatkozik mindenkivel, és arra gondol, hogy ő is az önmérséklet mellett volna, ha el kellene tartania két gyereket és egy volt feleséget.


  Salvatore továbbra is hallgat, néha bólint a barátja megjegyzéseire, majd Nina szavaira is bólogat, csak hogy megőrizze a semlegességét, amikor a lány színlelt vitába bocsátkozik, aztán újra elrejtőzik Rossella tekintete elől a kancsó mögé bújva, amely azonban már háromnegyed részben üres, és Diego tüstént emeli is a karját, hogy hívja a pincért.


  Diego ököllel ismét az asztalra csap, hogy hangsúlyozza a történelmi kompromisszum kifejezést, Salvatore egy pillanatra lehunyja a szemét, majd újra kinyitja és felsóhajt. Mozdulatában van egy szemernyi, szinte észrevehetetlen, de a barátja túlzott lelkesedésével szemben szükséges fájdalom. Salvatore szeme is kék, de tisztább kék, mint Rosselláé. Ráadásul Salvatore szemei olyanok, mint két kis gombocska, ami talán még áthatóbbá teszi őket, amaguk módján még alattomosabbá azokban a ritka pillanatokban, amikor előbújnak a kancsó mögül.


  Diego lenyel egy darab húst, fogja a táskát, amit a szék támlájára akasztott, és átvág az asztalok között a mosdó felé. Nina várakozással teli pillantást vet Rossellára, de a barátnője elkerüli a tekintetét. Nyilvánvaló, hogy különbözik a véleményük Diegót illetően. Salvatore megvakarja a homlokát. Rossella rámosolyog, immár tiszta számára a kép: Salvatore és Antonio, avolt barátja; Salvatore és Diego, Nina új szerelme; Salvatore és bárki más, aki sokkal többet beszél, bárki, aki vállalja a terhet, hogy kitöltse azokat a néma tereket, amelyeket Salvatore üresen hagy. Antonio ebben nem tér el túlságosan a politizáló férfitól, akibe, úgy tűnik, Nina beleszeretett, csakhogy Diego beszédében van egy enyhe gőg, valamiféle halvány fölényesség, ami Antonióból hiányzik, és ami Diegót, aszüntelen szónoklatával, elviselhetetlenné teszi. Legalábbis Rossella számára. Most Salvatore is mosolyog, kezével eltakarva száját, talán nőies, de kedves gesztus, amellyel próbálja elrejteni csálé metszőfogát. Ők ketten az alfa és az ómega, ajin és a jang, ateljesség és az üresség, anappal és az éjszaka, afény és a sötétség, és ha Rossellának választania kellene, nem lenne kétsége: inkább bolyongana kétségbeesetten a sötétben és nekimenne egy falnak, mint hogy Diego haszontalan, sznob fecsegésével és kocsmai okostojáshoz illő locsogásával zuhanyozzon.


  Salvatorét teljesen hidegen hagyja a politika. Idősebb a lányoknál, de fiatalabb a barátjánál. ARifredi környékén egy könyvesboltban dolgozik, ahová anyukák járnak, hogy tankönyveket vegyenek a gyerekeiknek, és háromnaponta egyszer előfordul, hogy benéz valaki egy regényért. Így Salvatore olvasással tölti a napjait, apult mögött ülve.


  Melyik könyvet olvastad utoljára?  kérdezi Nina, miközben a maradék ujjnyi bort a poharába önti a kancsóból, amelyet a pincér azonnal kicserél egy telire. Salvatore köhécsel, megvárja, amíg a pincér eltávolodik, és csak akkor válaszol.


  Tövismadarak.


  Hú!  Nina tágra nyílt szemmel néz a barátnőjére, mintha azt mondaná: Látod, megtaláltam a lelki társad.  Ross is éppen azt olvassa!


  Rossella bólint.  Igen… Jó, ugye?


  Jó, igen.


  Bár más helyzetekben beszélgetésüknek sikerült volna megtalálnia a helyes irányt, Diego szóáradatától Salvatore szinte teljes hallgatásáig eljutni roppant bonyolult feladat. De úgy tűnik, aszenvedés egy örökkévalóságig tart. Amikor Diego visszatér az asztalhoz, atányérján lévő steak hideg és gumiszerű, míg a többiek már a desszertnél tartanak.


  Minden rendben?  kérdezi Nina. Diego bólint, arca kisimult, szemhéja kissé lecsukódik, arckifejezése nyugodt.  Elszundítottál a klotyón?


  Diego nem válaszol, lassan megrázza a fejét, és kinyújtja a karját, hogy megsimogassa Nina arcát. Salvatore az ujjait nézi, Rossella pedig a tiramisut.


  Korábban esett, az utcáról nedves kő illata szállt fel, Rossella nagyot szippantott belőle. Egy nyári táborozásra emlékeztette ez az illat, sok éve történt, Roseto degli Abruzziban; tizenegy vagy tizenkét éves lehetett, és az eső kegyetlenül verte a sátrat. Kempingszékeken kuporgott odabent a szüleivel, az összecsukható asztalon három pizza. Arádióból egy frissen bemutatott film zenéje szólt.


  And heres to you, Mrs. Robinson


  Jesus loves you more than you will know…


  Anedves kő illata keveredett a pizza illatával, disszonáns és tökéletes elegyet alkotva. Azóta valahányszor esik az eső, és ugyanaz az illat száll fel az utcáról, Rossella gondolatban visszatér ahhoz a nyaraláshoz és ahhoz a sátorhoz, pedig nem is volt különleges, vagy talán mégis.


  Nina és Diego mögöttük sétálnak. Nincs sok remény, hogy Salvatore beszélgetni kezdjen, és valóban nem is teszi. Rossella elkezdi fütyülni a Mrs. Robinson dallamát, és valami felcsillan Salvatore tekintetében.


  Tudod, hogy először Mrs. Rooseveltnek hívták?


  Hm?


  Igen, mert Mrs. Robinson igazából Eleonore Roosevelt volna. De aztán megváltoztatták, hogy felhasználhassák a Diploma előtt filmzenéjeként.


  Remek, tehát a srác tud beszélni, csak meg kell találni a megfelelő témát.


  Igaz, hogy tudsz eszperantóul? Nina mondta, hogy ismeritek a nyelvet.


  Jaj istenem, hát egy kicsit… Valamennyire.


  Rossella nevet, Salvatore is, de amikor Rossella odafordul felé, aszája elé kapja a kezét.


  Gyakran használjuk az egyetemi szórólapokhoz. Akollektíva szórólapjaihoz, tudod… De nem tudunk eszperantóul beszélni, csak pár szót.


  Tudok Antonióról, akartam már mondani, hogy nem kell aggódnod.


  Tessék?


  Nina és Diego nevetgél néhány méterrel mögöttük, Rossella Salvatore arcát fürkészi.


  Nem, csak azt akartam mondani, hogy ne aggódj, nem mondok neki semmit. Tudom, hogy csak Nina kedvéért jöttél el.


  Hát, szóval, nem…


  Jól van, figyelj, semmi gond.


  Már nem vagyunk együtt Antonióval.  Befordulnak egy sötét kis utcába, csak az alacsonyan lévő ablakokból szűrődik ki némi fény. Aházakból edénycsörömpölés és tévék hangja hallatszik. Nina és Diego még sehol.


  Köszönöm  mondja Rossella, szinte suttogva.


  Felbukkannak Nináék. Diego karja Nina vállán, úgy tűnik, mintha a lány tartaná Diegót, hogy össze ne rogyjon.


  Normális, hogy a barátod így tántorog?  Salvatore valamiféle nevetéssel felhorkan, de nem válaszol.  Abor miatt?


  Salvatore vállat von. Hirtelen rendőrautók szirénáinak visszhangja töri meg a csendet. Nincsenek messze, hallatszik a motorok dübörgése. Rossella megfordul, de Diego, aki hirtelen újra megtanult járni, sőt futni is, már csak egy távoli alak. Nina alig bír vele lépést tartani. Aszirénák hangja közeledik, az első villogó fény megvilágítja a sikátort, majd megérkezik a második járőrkocsi, aztán a harmadik. Rossella és Salvatore a falhoz húzódnak, az autók elsuhannak a sötétben, elhaladnak Diego és Nina mellett, és kékes fényben eltűnnek. Rossella döbbenten áll. Várja, hogy Nináék visszatérjenek hozzájuk, de ők nem mozdulnak, vitatkoznak. Nina int a barátnőjének, hogy menjenek el, majd később beszélnek.


  Menjünk, gyere  mondja Salvatore.


  De hát…


  Jobb, ha elmegyünk. Biztos csak megijedt.


  De miért?


  Hagyd, menjünk.


  Borgo la Croce kettes számú ház, afelhők az égen összezártak, mint esővízzel teli szivacsok, Salvatore megnyílt, ömlik az eső, mintha dézsából öntenék, akönyvárus srác rátalált a szavakra, Ralph atyáról és a Tövismadarakról szónokol, és arra a következtetésre jut, épp amikor újra elered az eső, hogy a legeslegjobbnak mindig fájdalom az ára. Szerencsére, amikor zuhogni kezdett, már elhagyták a Beccaria teret. Őrült tempóban rohantak a kapuig, Rossella kinyitotta, és bementek. Jól megáztak mindketten. Ülnek a lépcsőn, alattuk két vízfolt. Most Salvatore dúdolja a Mrs. Robinsont.


  Jót tett neki a futás, eltöltötte adrenalinnal. Rossella figyeli a kapualj sötétjében, ahogy Simon & Garfunkel dalát dudorássza. Salvatore kicsit arrább húzódik, elfordul. Aztán tenyerével megdörzsöli a fejét, rövid hajáról ráfröccsen a víz Rossella arcára, aki erre nagyot taszít rajta. Salvatore nevet, kezével eltakarja a száját. Elég volt fél óra távolság a barátjától, hogy átváltozzon.


  Mondhatok valamit?  kérdezi Rossella.  Nem az én dolgom, de…


  Micsoda?


  Szép a mosolyod, ne takard el. Jól áll neked az a…


  Acsálé fogam?


  Nevetnek, és Salvatore újra eltakarja a száját. Alépcsőfordulóról felülről egy kattanás hallatszik, mintha egy ajtó kinyílt volna, de a sötétben nem látszik semmi.


  Te is nagyon szép vagy.


  Kösz… Köszönöm, de én nem mondtam, hogy szép vagy, csak azt, hogy szép a mosolyod.


  Persze, persze…


  Na, nézzenek oda…


  Talán a sötét miatt, talán azért, mert fél órával korábban Salvatore még egy ijedt kiscsibének tűnt, de Rossellát váratlanul éri, hogy a fiú arca közelít az arcához. Meg a saját reakciója is váratlan. Hagyja. Hagyja, hogy Salvatore ajkát az övéhez közelítse. Hagyja, hogy simogassa a haját, hagyja, hogy néhány másodpercig szorosan magához ölelje. Aztán felpattan.


  Jaj, hogy elszaladt az idő.


  Igen.


  De jó volt.


  Igen.


  Akkor én megyek.


  Figyelj…


  Hm?


  Volna kedved…


  Mihez?


  Volna kedved találkozni velem néha, Mrs. Robinson?


  Arendőrség nem viccel. Szirénák üvöltenek az éjszakában, aváros központja felé száguldanak. Ha tudta volna, hogy a zsaruk ébren tartják Firenzét, Rossella felrakta volna a Mrs. Robinson-lemezt, mert egy pillanatra sem hagyta abba az éneklést, miközben az ágyon fekve a mennyezetet bámulta. De talán ha így tett volna, nem hallotta volna a koppanásokat az ablaktáblák felől. Hallott belőlük néhányat, azt hitte, ajégeső, de aztán újabb koppanások hallatszottak. Felkel, kinyitja az ablaktáblákat. Nina áll az utcán.


  Gyere le!  félig kiáltja, félig suttogja.


  Megőrültél?  Rossella megveregeti a homlokát.  Gyere föl te.


  Nina csuromvizes, nedves lábnyomokat hagy maga után, ahogy bemegy Rossella szobájába. Clara és Loredano szobájából hallatszik a férfi horkolása, furcsa alakzatokba csap át, majd ismét egyszerű morgássá válik. Nina leülne az ágyra, de Rossella megállítja, és a padlóra mutat. Leülnek a földre. Rossella sosem látta még Ninát ilyen boldognak. Talán csak egyszer, másodikban a gimnáziumban, amikor Giampiero Moroni a harmadik F osztályból egy fehér rózsát és egy cetlit hagyott neki a székén. De aztán rájöttek, hogy a srác legalább havonta egyszer elmegy a virágüzletbe, majd körbejárja az osztálytermeket. Lényegében kivetette a hálót, egy-két jó fogás reményében. Acetlik is ezt a célt szolgálták, különböző szövegekkel. Nina kártyáján ez állt: Ami igazán lényeges, az a szemnek láthatatlan, de a te szépséged nem. Akis hercegből másolta a jobbik részét. És ez elég volt ahhoz, hogy Nina arcát petúnia-rózsaszínűvé fesse, és szemeit álmok tengerébe merítse. Most ugyanaz a rózsaszín látszik az arcán és ugyanazok az álmok a szemében. Ahideg padlón ülnek, hátukkal az ágy széléhez támaszkodva, Nina ázottan, reszketve. Rajta keresztül Rossella rájött, hogy lehetséges mások révén boldognak lenni. Lehetséges, tényleg, bár ritkán történik meg.


  Miközben Nina beszél és mesél neki Diegóról, arról, hogy milyen idiótának tartja, de mégis milyen menő, Rossella felemeli a kezét, hogy megsimogassa barátnője vizes nyakát. Nina azonban nem veszi észre, feláll és odamegy az íróasztalhoz. Fog egy tollat, és kitép egy lapot egy kék füzetből.


  De abban nem a jogi jegyzetek vannak?


  Nina nem válaszol, elgondolkodik, majd ezt írja: Belan ve speron, mia amiko. Dankon. Átadja a lapot a barátnőjének. Rossella elolvassa, majd lerakja a matracra.


  Szívesen. Remélem, Antonio nem fog pampogni.


  Dehogy. És neked milyen volt? Nem rossz pasi, ugye? Talán egy kicsit csöndes.


  Minden oké.


  Mi az, hogy minden oké?


  Az, hogy minden oké, de most már menj haza, mindjárt összeesek. Tessék…


  Kinyitja a szekrényt, kivesz egy esernyőt. Összeölelkeznek, Rossella is vizes lesz. Miközben Nina a sötétben az ajtó felé lépdel, Rossella visszafekszik az ágyba. Vizesen, anélkül, hogy átöltözne. Talán később. Így mintha még mindig együtt lennének, amíg Nina haza nem ér.


  


  {1} ALotta Continua egy olaszországi szélsőbaloldali, marxistaleninista szervezet volt, amely 19691976 között működött


  {2}PCI: Olasz Kommunista Párt, egy jelentős, 1921-ben alapított és 1991-ben feloszlatott baloldali párt Olaszországban


  {3} Politikai és kulturális ifjúsági és diákmozgalom, amely 1977 februárja és októbere között terjedt el Olaszországban

